**Likumprojekta "Grozījumi Valsts un pašvaldību institūciju amatpersonu un darbinieku atlīdzības likumā" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Grozījumi Valsts un pašvaldību institūciju amatpersonu un darbinieku atlīdzības likumā" (turpmāk – Likumprojekts) tiek virzīts izskatīšanai vienlaicīgi ar likumprojektu "Latvijas Bankas likums".  Likumprojekta mērķis ir nodrošināt, ka Finanšu un kapitāla tirgus komisijas (turpmāk – FKTK) pievienošanas rezultātā Latvijas Bankai, FKTK tiek svītrota no Valsts un pašvaldību institūciju amatpersonu un darbinieku atlīdzības likuma (turpmāk – Likums).  Atbilstoši spēkā esošajam regulējumam Likumprojektā tiek precizēts institūcijas nosaukums, aizstājot "Noziedzīgi iegūtu līdzekļu legalizācijas novēršanas dienests" ar jauno nosaukumu – "Finanšu izlūkošanas dienests".  Paredzēts, ka grozījumi, kas saistīti ar FKTK pievienošanu Latvijas Bankai stāsies spēkā vienlaicīgi ar Latvijas Bankas likumu (2023. gada 1. janvārī), savukārt likumprojektā paredzētie grozījumi attiecībā uz Finanšu izlūkošanas dienesta nosaukumu stāsies spēkā vispārējā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma "Par Latvijas Banku" pārejas noteikumu 3. punkts nosaka, ka Ministru kabinets līdz 2020. gada 31. oktobrim iesniedz Saeimai likumprojektu, kurā nosaka Latvijas Bankas darbību un pārvaldes struktūru, paredzot FKTK pievienošanu Latvijas Bankai. Ievērojot likumdevēja noteikto uzdevumu, tika izstrādāts likumprojekts "Latvijas Bankas likums", kurš paredz, ka turpmāk Latvijas Banka veiks FKTK noteiktos uzdevumus.  Ņemot vērā, ka pievienošanas rezultātā FKTK kā pilntiesīga autonoma valsts iestāde tiks likvidēta, ir nepieciešami atbilstoši grozījumi Likumā), kas paredzētu, ka FKTK tiek izslēgta no minētā Likuma normām.  Ar 2019. gada 13. jūnija likumu "Grozījumi Noziedzīgi iegūtu līdzekļu legalizācijas un terorisma finansēšanas novēršanas likumā" (stājās spēkā 2019. gada 29. jūnijā) tika mainīts Noziedzīgi iegūtu līdzekļu legalizācijas novēršanas dienesta nosaukums uz Finanšu izlūkošanas dienests. Līdz ar to atbilstoši Likumā precizējams minētais institūcijas nosaukums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz Latvijas Bankas likuma spēkā stāšanās dienai FKTK darbojas kā pilntiesīga autonoma valsts iestāde, kuras amatpersonu (darbinieku) atlīdzības noteikšanai ir piemērojami Valsts un pašvaldību institūciju amatpersonu un darbinieku atlīdzības likuma nosacījumi.  FKTK pievienošanas Latvijas Bankai rezultātā FKTK kā autonoma valsts iestāde nepastāvēs, tādējādi nepieciešams izslēgt normas, kas attiecas uz FKTK.  Likumā precizējams Noziedzīgi iegūtu līdzekļu legalizācijas novēršanas dienesta nosaukums, jo šobrīd tas ir mainīts uz "Finanšu izlūkošanas dienests".  Saskaņā ar Likuma 4. panta piecpadsmito daļu Noziedzīgi iegūtu līdzekļu legalizācijas novēršanas dienesta (no 2019. gada 29. jūnija Finanšu izlūkošanas dienests) amatpersonu (darbinieku) mēnešalgu nosaka, ņemot vērā finanšu un apdrošināšanas jomas bāzes mēnešalgas apmēru, tāpat kā FKTK amatpersonām (darbiniekiem). Savukārt finanšu un apdrošināšanas jomas bāzes mēnešalgas aprēķināšanas kārtība noteikta Likuma 4. panta desmitajā daļā, kas regulē FKTK amatpersonu (darbinieku) mēnešalgas noteikšanas kārtību. Līdz ar to pēc FKTK izslēgšanas no Likuma, nepieciešams saglabāt Likumā noteikto finanšu un apdrošināšanas jomas bāzes mēnešalgas aprēķināšanas kārtību, nepārprotami attiecinot to uz Finanšu izlūkošanas dienesta amatpersonām (darbiniekiem).  Likumprojekts regulē šādus jautājumus:  [1] Likumprojekta 1. pants saistīts ar nosaukuma precizēšanu atbilstoši Noziedzīgi iegūtu līdzekļu legalizācijas un terorisma finansēšanas novēršanas likumam, paredzot vārdus "Noziedzīgi iegūtu līdzekļu legalizācijas novēršanas dienests" aizstāt ar vārdiem "Finanšu izlūkošanas dienests".  [2] Likumprojekta 2., 4. un 5. pants saistīts ar FKTK pievienošanu Latvijas Bankai un paredz izslēgt Likuma normas, kas attiecas uz FKTK darbību un nosaka tās amatpersonu un darbinieku atlīdzības apmēra un atlaišanas pabalsta noteikšanu, kā arī FKTK priekšsēdētāja un viņa vietnieka atbrīvošanu no amata sakarā ar ilgstošu amata pienākumu nepildīšanu slimības dēļ, kā arī tad, ja šīs amatpersonas no amata atbrīvo, pamatojoties uz Latvijas Bankas prezidenta un finanšu ministra kopīgo iesniegumu, izņemot gadījumu, kad tas pamatots ar pilnvaru pārkāpšanu, pienākumu nepildīšanu vai nepienācīgu pildīšanu, tādējādi nodarot būtisku kaitējumu.  [3] Likumprojekta 3. pants ir saistīts gan ar FKTK pievienošanu Latvijas Bankai, gan arī ar Likuma normu precizēšanu attiecībā uz Finanšu izlūkošanas dienestu. FKTK un Finanšu izlūkošanas dienesta amatpersonu (darbinieku) mēnešalgu nosaka, ņemot vērā finanšu un apdrošināšanas jomas bāzes mēnešalgas apmēru. Tā kā finanšu un apdrošināšanas jomas bāzes mēnešalgas aprēķināšanas kārtība noteikta Likuma 4. panta desmitajā daļā, kas regulē FKTK amatpersonu (darbinieku) mēnešalgas noteikšanas kārtību, tad, lai saglabātu līdzšinējo Likumā noteikto Finanšu izlūkošanas dienesta amatpersonu (darbinieku) mēnešalgas aprēķināšanas kārtību, tad paredzēts Likuma 4. panta desmitajā daļā aizstāt FKTK ar Finanšu izlūkošanas dienestu, vienlaikus, lai nedublētu normas, izslēgt Likuma 4. panta piecpadsmito daļu un atsauci Likuma 4. panta pirmajā daļā uz minētā panta piecpadsmito daļu.  [4] Likumprojekta 6. pants saistīts ar FKTK pievienošanu Latvijas Bankai un tas paredz papildināt Likuma pārejas noteikumus ar 50.punktu, kas nosaka Likumprojekta normu spēkā stāšanās kārtību. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Latvijas Banka, FKTK |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | FKTK amatpersonas (darbinieki) |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nemainās, jo likumprojekts "Grozījumi Valsts un pašvaldību institūciju amatpersonu un darbinieku atlīdzības likumā" no iestāžu saraksta izslēdz FKTK. |
| 3. | Administratīvo izmaksu monetārs novērtējums | 2020. gada 20. maija izvērtējumā par FKTK pievienošanu Latvijas Bankai[[1]](#footnote-2) iekļauta informācija par FKTK pievienošanas Latvijas Bankai finansiālās ietekmes novērtējumu. |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | 2020. gada 20. maija izvērtējumā par FKTK pievienošanu Latvijas Bankai iekļauta informācija par FKTK pievienošanas Latvijas Bankai finansiālās ietekmes novērtējumu. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Likumprojekts virzāms vienlaicīgi ar:   1. likumprojektu "Latvijas Bankas likums"; 2. likumprojektu "Grozījumi likumā "Par Latvijas Banku""; 3. likumprojektu "Grozījumi Finanšu un kapitāla tirgus komisijas likumā"; 4. likumprojektu "Grozījumi Apdrošināšanas un pārapdrošināšanas izplatīšanas likumā"; 5. likumprojektu "Grozījumi Apsardzes darbības likumā"; 6. likumprojektu "Grozījumi Apdrošināšanas un pārapdrošināšanas likumā"; 7. likumprojektu "Grozījumi Finanšu instrumentu tirgus likumā"; 8. likumprojektu "Grozījumi Ieguldījumu pārvaldes sabiedrību likumā"; 9. likumprojektu "Grozījumi Ieguldītāju aizsardzības likumā"; 10. likumprojektu "Grozījumi Ieroču aprites likumā"; 11. likumprojektu "Grozījumi Krājaizdevu sabiedrību likumā"; 12. likumprojektu "Grozījumi Kredītiestāžu likumā"; 13. likumprojektu "Grozījumi Kredītiestāžu un ieguldījumu brokeru sabiedrību darbības atjaunošanas un noregulējuma likumā"; 14. likumprojektu "Grozījumi Kredītu reģistra likumā"; 15. likumprojektu "Grozījumi Latvijas Republikas Zemessardzes likumā"; 16. likumprojektu "Grozījumi likumā "Par norēķinu galīgumu maksājumu un finanšu instrumentu norēķinu sistēmās""; 17. likumprojektu "Grozījumi Maksājumu pakalpojumu un elektroniskās naudas likumā"; 18. likumprojektu "Grozījumi Noguldījumu garantiju likumā"; 19. likumprojektu "Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā"; 20. likumprojektu "Grozījumi Privāto pensiju fondu likumā"; 21. likumprojektu "Grozījumi Starptautisko un Latvijas Republikas nacionālo sankciju likumā"; 22. likumprojektu "Grozījumi Stratēģiskas nozīmes preču aprites likumā"; 23. likumprojektu "Grozījumi Uzņēmumu ienākuma nodokļa likumā"; 24. likumprojektu "Grozījumi Valsts fondēto pensiju likumā"; 25. likumprojektu "Grozījumi Alternatīvo ieguldījumu fondu un to pārvaldnieku likumā"; 26. likumprojektu "Grozījumi Diplomātiskā un konsulārā dienesta likumā".   Saistībā ar FKTK pievienošanu Latvijas Bankai ir izstrādāts attiecīgs likumprojekts "Latvijas Bankas likums", kurš cita starpā paredz, ka turpmāk Latvijas Banka veiks FKTK noteiktos uzdevumus. Ņemot vērā minēto, ir nepieciešami atbilstoši grozījumi gan finanšu tirgus un tā dalībnieku darbību reglamentējošajos likumos, kur noteikta FKTK kompetence un regulēti tās darbības aspekti (4., 6-9., 11.-14., 16.-21., 23.-26. punktā uzskaitītie likumprojekti), gan arī tajos likumos, kuros nostiprināta Latvijas Bankas struktūra tās pārvalžu līmenī (5., 10., 15., 22. punktā uzskaitītie likumprojekti) kā arī, lai nodrošinātu FKTK veiksmīgu pievienošanu Latvijas Bankai, paredzēti pārejas noteikumi attiecībā uz FKTK pievienošanu Latvijas Bankai (2. un 3. punktā uzskaitītie likumprojekti).  Likumprojekts un pārējie šajā punktā iekļautie likumprojekti vienkopus ir apkopoti un norādīti kā tie ar likumprojektu "Latvijas Bankas likums" saistītie normatīvie akti, kuros nepieciešams veikt attiecīgās izmaiņas. |
| 2. | Atbildīgā institūcija | Finanšu ministrija un FKTK |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| |  |  |  | | --- | --- | --- | | 1. | Saistības pret Eiropas Savienību | Nav | | 2. | Citas starptautiskās saistības | Nav. | | 3. | Cita informācija | Saskaņā ar Līguma par Eiropas Savienības darbību 127. panta 4. punktu, 282. panta 5. punktu un tā 4. protokola "Par Eiropas Centrālo banku sistēmas un Eiropas Centrālās bankas Statūtiem" 4. pantu par likumprojektu "Latvijas Bankas likums" ir nepieciešams saņemt Eiropas Centrālās Bankas atzinumu. Ņemot vērā, ka Likumprojekts ir saistīts ar likumprojektu "Latvijas Bankas likums", arī par to ir nepieciešams saņemt Eiropas Centrālās bankas atzinumu. | | | |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts ir saistīts ar likumprojektu "Latvijas Bankas likums", pirms kura izstrādes uzsākšanas, Finanšu ministrija, Latvijas Banka un FKTK plānoja izvērtēt FKTK pievienošanu Latvijas Bankai saskaņā ar Saeimas Budžeta un finanšu (nodokļu) komisijas 2019. gada 11. septembra sēdes protokola Nr. 76[[2]](#footnote-3) 1. punktā noteikto, ka līdz 2020. gada 30. jūnijam Finanšu ministrija sadarbībā ar Latvijas Banku un FKTK iesniegs izvērtējumu par paredzēto FKTK pievienošanu Latvijas Bankai, un kuru pēc tam iesniegt Ministru kabinetā, kas savukārt to iesniegtu Saeimas Budžeta un finanšu (nodokļu) komisijai.  Pirms likumprojekta "Latvijas Bankas likums" un ar to saistīto likumprojektu iesniegšanas Ministru kabinetā tika plānots tos prezentēt FKTK konsultatīvajā finanšu un kapitāla tirgus padomē, kurā pārstāvētas visas FKTK uzraudzīto finanšu tirgus dalībnieku asociācijas, tādējādi iesaistot tās sabiedriskā apspriešanā.  Likumprojekts tiešā veidā neskar plašākas sabiedrības intereses. Tas primāri skar FKTK uzraudzīto finanšu tirgus dalībnieku asociācijas, kā arī FKTK darbiniekus. |
| 2. | Sabiedrības līdzdalība projekta izstrādē | Finanšu ministrija sadarbībā ar Latvijas Banku un FKTK 2020. gada maijā izstrādāja "Izvērtējumu par Finanšu un kapitāla tirgus komisijas pievienošanu Latvijas Bankai" (turpmāk – Izvērtējums).  Ministru kabinets 2020. gada 26. maijā izskatīja un konceptuāli atbalstīja Izvērtējumu (Ministru kabineta 2020. gada 26. maija sēdes protokols Nr. 36 27. §), un nosūtīja to atbildīgajai Saeimas komisijai.  Saeimas Budžeta un finanšu (nodokļu) komisija 2020. gada 2. jūnijā uzklausīja atbildīgo institūciju pārstāvjus par Izvērtējumu un nolēma pieņemt zināšanai, ka tās dotais uzdevums ir izpildīts un turpinās darbs pie likumprojekta izstrādes (Saeimas Budžeta un finanšu (nodokļu) komisijas 2020. gada 2. jūnija sēdes protokols Nr. 165 1. punkts).  Pirms likumprojekta "Latvijas Bankas likums" un ar to saistīto likumprojektu (t.sk. Likumprojekta) iesniegšanas Ministru kabinetā tie 2020. gada 11. novembrī tika prezentēti FKTK konsultatīvajā finanšu un kapitāla tirgus padomē, kurā pārstāvētas visas FKTK uzraudzīto finanšu tirgus dalībnieku asociācijas, tādējādi iesaistot tās likumprojektu apspriešanā. |
| 3. | Sabiedrības līdzdalības rezultāti | Likumprojektu pēc prezentācijas un tikšanās ar FKTK konsultatīvo finanšu un kapitāla tirgus padomi nebija nepieciešams precizēt, ņemot vērā sabiedrības līdzdalības rezultātus. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | FKTK |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde tieši neattiecas uz pārvaldes funkcijām un institucionālo struktūru, kā arī jaunu institūciju izveidi, esošu institūciju likvidāciju vai reorganizāciju, to ietekmi uz institūcijas cilvēkresursiem.  Taču jāņem vērā to, ka likumprojekts ir saistīts ar likumprojektu "Latvijas Bankas likums", kurš paredz FKTK pievienošanu Latvijas Bankai atbilstoši Valsts pārvaldes iekārtas likuma 15. panta ceturtās daļas 1. punktam. Ar likumprojektu "Latvijas Bankas likums" jaunu institūciju izveide nav paredzēta. FKTK un Latvijas Bankas pievienošanas procesa rezultātā darbinieku skaita samazinājums var sasniegt līdz 30 pilna laika ekvivalentiem. |
| 3. | Cita informācija | Nav |

Finanšu ministrs J. Reirs

Cerbulis, 67774817

Guntis.Cerbulis@fktk.lv

v\_sk. = 1813

1. Ministru kabineta 2020. gada 26. maija vēstules Nr. 18/TA-949 "Par izvērtējumu par Finanšu un kapitāla tirgus komisijas pievienošanu Latvijas Bankai" 2. pielikums. (Pieejams: <http://titania.saeima.lv/livs/saeimasnotikumi.nsf/0/12b71d0d81a81637c225857700396547/$FILE/pielikums_949.pdf>) [↑](#footnote-ref-2)
2. Saeimas Budžeta un finanšu (nodokļu) komisijas 2019. gada 11. septembra sēdes protokols Nr. 76 (Pieejams:<http://titania.saeima.lv/livs/saeimasnotikumi.nsf/0/9C20CA1B3F315AFBC225846D00248CFD?OpenDocument&prevCat=13|Bud%C5%BEeta%20un%20finan%C5%A1u%20(nodok%C4%BCu)%20komisija> ). [↑](#footnote-ref-3)